Тоқаев кезектен тыс президенттік сайлау туралы Жарлыққа қол қойды
"Тоқаев кезектен тыс президенттік сайлау туралы Жарлыққа қол қойды" | "https://abai.kz/post/88689"
TITLE: Тоқаев кезектен тыс президенттік сайлау туралы Жарлыққа қол қойды
URL: https://abai.kz/post/88689
META: "Тоқаев кезектен тыс президенттік сайлау туралы Жарлыққа қол қойды" | "https://abai.kz/post/88689"
DATE: 09.04.2019
AUTHOR(s): Abai.kz
TOTAL WORDS: 134
TEXT: Мемлекет басшысы Қасым-Жомарт Тоқаев Қазақстан Республикасы Президентінің кезектен тыс сайлауы туралы Жарлыққа қол қойды, деп хабарлайды Ақорданың ресми сайты. Қазақстан Республикасы Конституциясының 41-бабының 3-1-тармағына сәйкес ҚАУЛЫ ЕТЕМІН : 1. Қазақстан Республикасы Президентінің кезектен тыс сайлауы 2019 жылдың 9 маусымына тағайындалсын. 2. Қазақстан Республикасының Орталық сайлау комиссиясы кезектен тыс президенттік сайлауды ұйымдастыру мен өткізуді қамтамасыз етсін. 3. Қазақстан Республикасының Үкіметі кезектен тыс президенттік сайлауды ұйымдастырушылық, материалдық-техникалық және қаржылық қамтамасыз ету жөніндегі қажетті шараларды қабылдасын. 4. Облыстардың, Нұр-Сұлтан, Алматы мен Шымкент қалаларының әкімдері сайлау құқығы бар азаматтардың тізімін дер кезінде жасауды және дұрыстығын қамтамасыз етсін, Орталық, аумақтық және учаскелік сайлау комиссияларына кезектен тыс президенттік сайлауды ұйымдастыру мен өткізу мәселелерін шешуде жан-жақты көмек көрсетсін. 5. Осы Жарлық алғашқы ресми жарияланған күнінен бастап қолданысқа енгізіледі. Қазақстан Республикасының Президенті Қ.Тоқаев Нұр-Сұлтан, Ақорда,    2019 жылғы  9  сәуір № 18 Abai.kz
